Lactobacillus fermentum ME-3

Lactobacillus fermentum ME-3 ehk piimhappebakter ME-3 (ka Helluse bakter, ME-3 bakter, DSM 14241, E-3, Lf ME-3) on patenteeritud grampositiivne probiootiline bakteritüvi. 

Inimpäritolu ME-3-e bakteritüve manustamine võib avaldada seedekanalis teatud mikroorganismidele antimikroobset toimet ja teatud vabadele radikaalidele antioksüdatiivset toimet. 

Lactobacillus fermentum ME-3 inhibeerib mitmeid gramnegatiivseid baktereid ja mõningal määral ka soolte siseste enterokokkide ning bakteri Staphylococcus aureus levikut. 

ME-3 ei avalda toimet bakterile Helicobacter pylori ja läbi viidud katsete alusel ei pidurda Helicobacter pylori infektsiooni.

Lisaks seedeelundite süsteemi elunditele avaldavat ME-3 toimet ka veresoonkonnale vähendades veres oksüdeeritud madala tihedusega lipoproteiinide (oxLDL) taset ja vähendades seega veresoonte aterosklerootilisi muutuste tekkimise riski. 

Lactobacillus fermentum ME-3 vabastab lämmastikoksiidi, mille toime arvatakse olevat antimikroobne. ME-3 komplekteerib märkimisväärsetes kogustes piimhapet ja etanooli.   

Lactobacillus fermentum ME-3-e ohutust on katsetatud NIH liini hiirtel.

In vivo''' hiirkatsete käigus suurendas manustatud ME-3 põletikuvastase tsütokiini IL-10 taseme tõusu soole- ja maksakoes, indikeerides ME-3-e immunomodulaarset toimet.

Bakterit Lactobacillus fermentum ME-3-e sisaldavad mitmed Tere ASi piimatootedTooted Tere. Hellus ja Prantsuse firma VF Bioscience on alustanud seda bakteritüve sisaldavate toodete turustamist üle maailma.Sven Paulus: "Tartus avastatud ME-3 bakter teeb prantslaste abiga maailmas võidukäiku" ERR Novaator, 30. aprill 2015Lactobacillus fermentum'' ME-3-e avastasid 1-aastase terve Tartu lapse soolestikust 1995. aastal Tartu Ülikooli teadlased Marika Mikelsaare ja Mihkel Zilmeri juhtimisel.

Viited


Välislingid
Tiiu Kullisaar, Epp Songisepp, Marika Mikelsaar, Kersti Zilmer, Tiiu Vihalemm ja Mihkel Zilmer, Antioxidative probiotic fermented goats’ milk decreases oxidative stress-mediated atherogenicity in human subjects, British Journal of Nutrition (2003), 90, 449–456 DOI: 10.1079/BJN2003896, veebiversioon (vaadatud 04.08.2014) (inglise keeles) 
 Marika Mikelsaar ja Mihkel Zilmer, Lactobacillus fermentum ME-3 – an antimicrobial and antioxidative probiotic, Microb Ecol Health Dis. Aprill 2009; 21(1): 1–27., doi:  10.1080/08910600902815561, PMCID: PMC2670518, veebiversioon (vaadatud 03.08.2014) (inglise keeles) 
 S. Järvenpää, R. L. Tahvonen, A. C. Ouwehand, M. Sandell, E. Järvenpää, ja S. Salminen, A Probiotic, Lactobacillus fermentum ME-3, Has Antioxidative Capacity in Soft Cheese Spreads with Different Fats, veebiversioon (vaadatud 04.09.2014) (inglise keeles)
 European Food Safety Authority (EFSA), Scientific Opinion on the substantiation of health claims related to Lactobacillus fermentum ME-3 and decreasing potentially pathogenic gastro-intestinal microorganisms (ID 3025) pursuant to Article 13(1) of Regulation (EC) No 1924/20061, EFSA Panel on Dietetic Products, Nutrition and Allergies (NDA), veebiversioon (vaadatud 04.09.2014) (inglise keeles)
 Urmas Oja, Kuidas kavatsevad Eesti teadlased Helluse bakteri kahtlused ümber lükata?, 17. aprill 2011, veebiversioon (vaadatud 03.09.2014)
Teaduse helisõnastik: Bakter ME-3 (Marika Mikelsaar) – ERR Teadus, 11. märts 2010
 Eesti Arst, TÜ teadlaste avastatud bakter sai Euroopa patendi, veebiversioon (vaadatud 03.09.2014)
 ME-3

Kategooria:Grampositiivsed bakterid
Kategooria:Firmicutes